གློག་རྡུལ་ཐོན་རྫས་ཀྱིས་སློབ་མ་འཚར་ལོངས་ཡོང་རྒྱུར་བར་ཆད་བཟོ་ཉུང་དུ་གཏོང་ཆེད།རྒྱལ་ཁབ་མི་ཉུང་བ་ཞིག་གིས་ལག་ཐོགས་ཁ་པར་བེད་སྤྱོད་བྱ་རྒྱུ་ཚོད་འཛིན་བྱེད་པའི་བྱེད་ཐབས་སྤྱད་ཡོད།དབྱི་ཐ་ལི་ནི་སློབ་མས་སློབ་ཚན་ཉན་སྐབས་ལག་ཐོགས་ཁ་པར་བེད་སྤྱོད་གཏོང་རྒྱུ་གཏན་འགོག་བྱེད་པའི་ཡོ་རོབ་ཀྱི་རྒྱལ་ཁབ་དང་པོ་ཡིན།ལོར་རྒྱལ་ཡོངས་སུ་བཀའ་རྒྱ་ཞིག་བཀྲམ་པ་སྟེ།གལ་སྲིད་སློབ་མ་སུ་ཞིག་གིས་སློབ་གྲྭའི་ནང་དུ་སྒྲིག་འགལ་ངང་ལག་ཐོགས་ཁ་པར་བེད་སྤྱོད་གཏོང་བ་ཤེས་རྗེས་ཁ་ཏ་བསླབ་བྱ་བྱས་ནས་ཕན་མ་ཐོན་པའི་གནས་ཚུལ་འོག་སློབ་གྲྭ་ཕྱོགས་ཀྱིས་གནས་ཚུལ་ཚབས་ཆེ་ཆུང་ལ་བལྟས་ནས་ལག་ཐོགས་ཁ་པར་གཞུང་བཞེས་གཏོང་བའམ་ཡང་ན་མཇུག་རྒྱུགས་ཀྱི་ཐོབ་ཐང་མེད་པར་བཟོ་བ་སོགས་ཀྱི་ཆད་པ་གཅོད་ཆོག་གི་ཡོད།